Martna külanõukogu

Martna külanõukogu (kuni 1972 Kirna külanõukogu) oli külanõukogu Eesti NSV-s. (vaadatud 23.11.2017) 

Kirna külanõukogu moodustati 1945 septembris Läänemaal Martna vallas. Külanõukogu keskus asus algselt Kirna külas.Eesti NSV Ülemnõukogu Presiidiumi 13. septembri 1945 seadlus "Lääne maakonna valdades küla töörahva saadikute nõukogude moodustamise kohta". Eesti NSV Teataja, 1945, 32, 501

Seoses maakondade ja valdade likvideerimise ning maarajoonide moodustamisega arvati Kirna külanõukogu 1950 septembris Haapsalu rajooni koosseisu.Eesti NSV Ülemnõukogu Presiidiumi 26. septembri 1950 seadlus "Maarajoonide moodustamise kohta Eesti NSV-s". Eesti NSV Teataja, 1950, 11, 114

1954 juunis liideti Kirna külanõukoguga likvideeritud Rannamõisa külanõukogu territoorium. Külanõukogu piirides tegutsesid Molotovi-nimeline, J. Tombi nimeline ja "Kaardiväe" kolhoos ning Niinja sovhoos. Külanõukogu keskus asus Putkaste külas.Eesti NSV Ülemnõukogu Presiidiumi 17. juuni 1954 seadlus "Eesti NSV külanõukogude ühendamisest". Eesti NSV Teataja, 1954, 10, 104

1964 mais viidi Kirna külanõukogu keskus Putkaste külast üle Enivere külla.Eesti NSV Ülemnõukogu Presiidiumi 30. mai 1964 seadlus Haapsalu rajooni Kirna külanõukogu ja Rakvere rajooni Tamsalu külanõukogu administratiivkeskuse üleviimise kohta. Eesti NSV Ülemnõukogu Teataja, 1964, 23, 106

Külanõukogu pindala oli 248 km² (1972). 1972 liideti Kirna külanõukoguga Kirbla külanõukogus asunud Kasari asundus, Keskküla, Kurgema ja Laiküla. Liitmise tulemusena nimetati Kirna külanõukogu ümber Martna külanõukoguks.Eesti nõukogude entsüklopeedia, nr 5, 1973: 87

Viited

Kategooria:Eesti NSV külanõukogud
Kategooria:Haapsalu rajoon